te procederen jnt welcke soo (nochtans onwetens) de palen van behoorlycke respect hebben te buyten gegaen, hoopen uwer Ede dat sullen leggen op den aert der saecken ende de droeffe nis die wy hebben ontfangen, ende als noch becomen wegens de maniere van doen der voorsz personen, ende andre die uwer Ede ter gelegener tyt sullen werde bekent gemaect, gedienstelycken versouckende dat uwer Ede naer hare hoochste wytheden alles wel willen insien ende examineren, sonder yets tonser prejuditie te besluyten offe schryven buyten volcomen informatie ende kennisse van zaken gelyck voor desen leyder is geschiet heylichlycken voor Godt ende de werelt protesterende, dat wy u E. wegens plicht als onse opperste ende souvereyne overheden altyt hebben g'eert, geres„ pecteert ende gehoorsaemt, ende alsnoch willen eeren respecteren ende gehoorsamen als dat behoort ootmoedelyck biddende dat uwer